ངས་སྔོན་དུ་ཞུས་པ་བཞིན་ང་མཚམས་ཐུང་ཐུང་ཞིག་བསྡད་པ་ཡིན་ཅིང༌།མཚམས་གྲོལ་ལ་ཉེ་བའི་ཉིན་རྒྱབ་ཚུ་ཚོད་གསུམ་པ་ཙམ་ལ་ངའི་ཉེ་གནས་ཀྱིས་སྒོ་བརྡུང་སྟེ་ངའི་རྩ་བའི་བླ་མའི་ཞབས་ཕྱི་མཇལ་དར་བསྣམས་ཏེ་བསླེབས་སོང་ཞེས་བརྗོད་བྱུང༌།ང་མཚམས་ལ་བསྡད་པ་དེ་ངའི་ཞབས་ཕྱི་ཙམ་ལ་མ་གཏོགས་སུ་ལའང་ཆ་རྒྱུས་མེད་ཅིང༌།མི་མང་པོ་ཞིག་ནས་ང་ཕྱི་ཡུལ་དུ་ཕྱིན་ཤག་བྱེད་ཀྱི་ཡོད་པ་རེད།ངའི་ཁོར་ཡུག་ཏུ་གཟུགས་མཐོང་རླུང་འཕྲིན་བཙུགས་ཡོད་ན་མ་གཏོགས་ངའི་རྩ་བའི་བླ་མ་དང་ཁོང་གི་ཞབས་ཕྱིས་ང་མཚམས་ལ་ཡོད་པ་ཤེས་ཐབས་མེད་པ་ལྟ་བུ་རེད།སྤྱིར་ངའི་མཚམས་ཡུན་དུས་ཚོད་བཅད་རྒྱ་ཡོད་ཀྱང་ངས་ནི་དུས་ཚོད་ག་འདྲ་ཕྱིན་དོ་སྣང་མ་བྱུང་མོད།ངའི་རྩ་བའི་བླ་མའི་ཞབས་ཕྱི་དེ་ཉིན་ཉིན་རྒྱབ་ཆུ་ཚོད་གསུམ་པར་མཇལ་དར་འཁྱེར་ཏེ་འབྱོར་བ་དེ་མཚམས་གྲོལ་བའི་དུས་ཚོད་ཏག་ཏག་འཁེལ་འདུག